**VILNIAUS PAVILNIO PAGRINDINĖS MOKYKLOS**

**PRIĖMIMO KOMISIJOS DARBO**

**TVARKOS APRAŠAS**

**I. BENDROSIOS NUOSTATOS**

1. Mokinių priėmimas į Vilniaus Pavilnio pagrindinę mokyklą (toliau – Mokykla) organizuojamas vadovaujantis priėmimo į Vilniaus miesto savivaldybės bendrojo ugdymo mokyklas tvarkos aprašu, patvirtintu Vilniaus miesto savivaldybės tarybos 2022 m. vasario 2 d. sprendimu Nr. 1-1316, Vilniaus Pavilnio pagrindinės mokyklos skyrimo į klases tvarka, patvirtinta Vilniaus Pavilnio pagrindinės mokyklos direktoriaus 2022 m. kovo 3 d. įsakymu Nr. V- 41

2. Vilniaus Pavilnio pagrindinės mokyklos mokinių priėmimo komisijos (toliau – komisija) darbo tvarkos aprašas nustato komisijos sudarymą, funkcijas, darbo organizavimo ir sprendimų priėmimo tvarką.

**II. KOMISIJOS SUDARYMAS**

3. Komisijos sudėtį, kurią sudaro pirmininkas, sekretorius ir nariai, ir jos darbo tvarką (toliau – Tvarka) tvirtina įsakymu mokyklos direktorius.

4. [Komisija sudaroma iš 6 ar 7 narių.](https://licejus.lt/index.php/admission,5)

5. Komisijos nariais gali būti: direktoriaus pavaduotoja ugdymui, mokytojai, tėvai, švietimo pagalbos specialistai, mokyklos tarybos ir (ar) metodinės tarybos atstovai.

6. Komisijos darbui vadovauja komisijos pirmininkas (direktoriaus pavaduotoja ugdymui) arba, jam nesant – kitas komisijos narys.

**III. KOMISIJOS FUNKCIJOS**

7. Komisija atlieka šias funkcijas:

7.1. koordinuoja mokinių priėmimą į Mokyklą;

7.2. konsultuoja tėvus (globėjus, rūpintojus) vaikų priėmimo į Mokyklą klausimais;

7.3. bendradarbiauja su Mokyklos mokytojų ir metodine taryba;

7.4. nagrinėja asmenų pateiktus prašymus;

7.5. atsako už pateiktos informacijos teisingumą pagal Lietuvos Respublikos įstatymus.

**IV. KOMISIJOS DARBO ORGANIZAVIMAS IR SPRENDIMŲ PRIĖMIMAS**

8. Komisijos darbas grindžiamas kolegialiu klausimų svarstymu, teisėtumo, objektyvumo ir nešališkumo principais.

9. Komisija dirba visus mokslo metus.

10. Komisijos veiklos forma yra posėdžiai.

11. Komisija dirba pagal grafiką, kuris atnaujinamas kiekvienais metais. Kitu laikotarpiu – pagal poreikį (bendrai situacijai mokykloje aptarti, atskiriems atvejams nagrinėti, skubiems sprendimams priimti ir kt.).

12. Komisijos posėdžius kviečia, jų vietą ir laiką nustato, jiems pirmininkauja komisijos pirmininkas, o jo nesant – kitas komisijos narys.

13. Priėmimo komisijos pirmininkas:

13.1.vadovauja komisijos darbui;

13.2. šaukia komisijos posėdžius;

13.3. paskirsto funkcijas komisijos nariams;

13.4. priima sprendimą dėl komisijos darbo;

13.5. priima sprendimą dėl papildomos informacijos pateikimo iš prašymo teikėjo;

13.6. prireikus kreipiasi teisinės ar kitos pagalbos į mokyklos direktorių;

13.7. atsako už priimtų sprendimų skaidrumą;

13.8. pasirašo komisijos posėdžio protokolą;

13.9. atsako už pateiktos informacijos teisingumą.

14. Priėmimo komisija:

14.1. nagrinėja asmenų prašymus mokytis;

14.2. sudaro norinčių mokytis asmenų suvestinę pagal kriterijus;

14.3. nustato Priėmimo į Vilniaus miesto savivaldybės bendrojo ugdymo mokyklas tvarkos aprašo 52.2, 52.3 ir 52.4 papunkčiuose nurodytų kriterijų vertę taškais;

14.4. išsiskyrus nuomonėms dėl mokinių priėmimo mokytis, sprendimai priimami balsuojant. Esant vienodam balsų skaičiui, lemiamas yra priėmimo komisijos pirmininko balsas;

14.5. ne vėliau kaip per tris darbo dienas nuo priėmimo komisijos kiekvieno posėdžio sudaro kviečiamų mokytis mokinių sąrašą su prašymo e. sistemoje numeriu MOK- ir skelbia jį mokyklos interneto svetainėje.

15. Komisijos posėdis laikomas teisėtu, jeigu jame dalyvauja daugiau kaip pusė komisijos narių.

16. Komisijos sprendimai priimami atviru balsavimu, paprasta posėdyje dalyvaujančių komisijos narių balsų dauguma. Kiekvienas komisijos narys turi po vieną balsą.

17. Svarstant konkretaus vaiko priėmimo į Mokyklą klausimą, į komisijos posėdį gali būti kviečiami vaiko tėvai (globėjai, rūpintojai) ir/ar vaikas.

18. Komisijos pirmininko sprendimu posėdyje gali dalyvauti kiti pirmininko pakviesti asmenys.

19.Tėvams (globėjams, rūpintojams) apie skirtą vietą ugdymo įstaigoje pranešama elektroniniu laišku. Taip pat registravusiam prašymą asmeniui prisijungus prie e. sistemos https://svietimas.vilnius.lt/ galima matyti savo vaiko informaciją.

20. Visi komisijos dokumentai perduodami Mokyklos archyvui ir saugomi pagal Lietuvos Respublikos dokumentų ir archyvų įstatymą.

1 priedas

**VILNIAUS PAVILNIO PAGRINDINĖS MOKYKLOS**

**MOKINIŲ PRIĖMIMO KOMISIJOS POSĖDŽIŲ GRAFIKAS IR DARBO VIETA**

|  |  |  |  |
| --- | --- | --- | --- |
| **Priėmimo komisijos posėdžiai (prašymų nagrinėjimas)** | **Kvietimų siuntimas e. sistemoje (iki 16 val.)** | **Sąrašų skelbimas mokyklos interneto svetainėje** | **Kvietimų tvirtinimas e. sistemoje (tėvai tvirtina nuo 16:30 val.)** |
| 2022-06-02  14:00 | 2022-06-02 –  2022-06-03 | 2022-06-03 | 2022-06-03 –  2022-06-06 |
| 2022-06-07  14:00 | 2022-06-07  (į atsilaisvinusias vietas) | 2022-06-07 | 2022-06-07 –  2022-06-09 |
| 2022-06-13  12:00 | 2022-06-13  (į atsilaisvinusias vietas) | 2022-06-13 | 2022-06-13 –  2022-06-16 (iki 15 val.) |
| 2022-06-21  14:00 | 2022-06-21  (į atsilaisvinusias vietas) | 2022-06-21 | 2022-06-21 –  2022-06-26 |
| 2022-08-22  9:00 | 2022-08-19 –  2022-08-22  (į atsilaisvinusias vietas) | 2022-08-22 | 2022-08-22 –  2022-08-24 |

Darbo vieta: 5 kab.